กสทช. เผยยอดตัวเลขการใช้งานอินเทอร์เน็ตมือถือของประชาชนในเดือนกุมภาพันธ์ถึงมีนาคม 2563 เฉลี่ยเพิ่มขึ้นร้อยละ 11.14
กสทช. เผยยอดตัวเลขการใช้งานอินเทอร์เน็ตมือถือของประชาชนในเดือนกุมภาพันธ์ถึงมีนาคม 2563 เฉลี่ยเพิ่มขึ้นร้อยละ 11.14นายฐากร ตัณฑสิทธิ์ เลขาธิการคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ (กสทช.) กล่าวถึงการใช้งานอินเทอร์เน็ตของคนไทยจากข้อมูลของผู้ประกอบการ 3 ค่าย ได้แก่ AIS TURE DTAC เมื่อเปรียบเทียบระหว่างเดือนกุมภาพันธ์- มีนาคม 2563 เพื่อให้เห็นถึงการใช้งานของประชาชนจำนวนมากที่ต้องทำงานที่บ้าน เนื่องจากสถานการณ์การแพร่ระบาดของโรคโควิด-19 พบว่าการใช้งานอินเทอร์เน็ตผ่านระบบมือถือในค่ายของ AIS มีการใช้งานเดือนกุมภาพันธ์ จำนวน 358,000 เทระไบต์ เดือนมีนาคมจำนวน  402,000 เทระไบต์ ซึ่งปริมาณการใช้งานอินเทอร์เน็ตผ่านมือถือเพิ่มขึ้นร้อยละ 12.29  ส่วนค่ายของ TURE  มีการใช้งานเดือนกุมภาพันธ์ จำนวน 300,000 เทระไบต์ เดือนมีนาคมจำนวน  330,000 เทระไบต์ ปริมาณการใช้งานอินเทอร์เน็ตผ่านมือถือเพิ่มขึ้นร้อยละ10  และค่ายของ DTAC มีการใช้งานเดือนกุมภาพันธ์ จำนวน 57,509 เทระไบต์เดือนมีนาคมจำนวน  63,236 เทระไบต์ ปริมาณการใช้งานอินเทอร์เน็ตผ่านมือถือเพิ่มขึ้นร้อยละ 9.95 ภาพรวมของทั้งสามค่ายในเดือนกุมภาพันธ์ มีการใช้งานรวมทั้งสิ้น 715,509 เทระไบต์และเดือนมีนาคมมีการใช้งานรวมทั้งสิ้น 795,236 เทระไบต์ ปริมาณการใช้งานอินเทอร์เน็ตผ่านมือถือเพิ่มขึ้นร้อยละ 11.14 ขณะที่ช่วงเวลาการใช้งานมากที่สุดคือเวลา 12.00 น.-17.00 น. และช่วงเวลาใช้งานน้อยที่สุดเวลา 20.00 น.-21.00 น.นอกจากนี้ ในวันที่ 10 เมษายน2563 รัฐบาลและ กสทช. จะเพิ่มปริมาณอินเทอร์เน็ตให้กับประชาชนได้ใช้งานฟรี 10 GB โดยกด*170* ตามด้วยเลขบัตรประจำตัวประชาชน 13 หลักตามด้วยเครื่องหมาย# แล้วโทรออก ซึ่งหลังจากวันที่ 10 เมษายน 2563 จะมีการรวบรวมเก็บข้อมูลการใช้งานอินเทอร์เน็ตมือถืออีกครั้ง